**Α΄ κύκλος σεμιναρίων της Home-Start Ελλάς**

**Δωρεάν εισαγωγικό σεμινάριο για τον Εθελοντισμό**

Ο πρώτος κύκλος διαδικτυακών σεμιναρίων της Home-Start Ελλάς αφορά στον εθελοντισμό και αποτελείται από 4 δίωρες συναντήσεις. Στόχος είναι να εισάγει τους συμμετέχοντες στην έννοια και τις πρακτικές του εθελοντισμού και η κατανόηση των πλαισίων μέσα στα οποία λειτουργούν οι εθελοντές.

**Σε ποιους απευθύνονται:**

* Σε άτομα που ενδιαφέρονται να γίνουν εθελοντές και θα ήθελαν να αποκτήσουν κάποιες περισσότερες γνώσεις προτού αποφασίσουν
* Σε άτομα που τους ενδιαφέρει γενικότερα ο χώρος του εθελοντισμού και θα ήθελαν να δουν τις διαφορετικές πλευρές του μέσα από εμπειρίες και πρακτικές.

**Θέματα/ημερομηνίες και ώρες σεμιναρίων**:

**Α. O εθελοντισμός:** Σάββατο 14 Νοεμβρίου 2020 στις 16.00-18.00.

**Β. Οι οργανώσεις που αξιοποιούν εθελοντές:** Σάββατο 21 Νοεμβρίου 2020 στις 16.00-18.00

**Γ. Ο εθελοντής**: Σάββατο 28 Νοεμβρίου 2020 στις 16.00-18.00

**Δ. Εθελοντές σε οικογένειες - To παράδειγμα του Home-Start:** Σάββατο 5 Δεκεμβρίου 2020 στις 16.00-18.00

*Περισσότερες πληροφορίες για το περιεχόμενο των σεμιναρίων θα βρείτε στο Παράρτημα παρακάτω*.

Σημειώνεται ότι το κάθε σεμινάριο αποτελεί συνέχεια του προηγούμενου και θα ήταν ιδανικό να δημιουργηθεί μια σταθερή ομάδα συμμετεχόντων που θα παρακολουθήσει και τα τέσσερα σεμινάρια. Αυτό θα βοηθήσει να αποκτήσουν μια ολοκληρωμένη εικόνα για τον εθελοντισμό.

**Υπεύθυνοι εκπαίδευσης:**

1. **Παναγιώτης Ζάννης.** Έχει σπουδάσει Κοινωνική Πολιτική και Κοινωνική Ανθρωπολογία και διαθέτει διδακτορικό στην Κοινωνιολογία. Έχει συγγράψει βιβλία, άρθρα σε επιστημονικά περιοδικά, κεφάλαια σε συλλογικούς τόμους και διαθέτει μεγάλη εθελοντική εμπειρία.
2. **Εύη Χατζηβαρνάβα**. Κοινωνιολόγος, κάτοχος Μ.Phil από το Πανεπιστήμιο του Kent Ηνωμένου Βασιλείου. Έχει σημαντική εμπειρία στη διοίκηση εθνικών και διεθνών οργανισμών που χρησιμοποιούν εθελοντές όπως είναι η Home-Start Worldwide και η Home-Start Ελλάς και έχει συμμετάσχει σε διεθνείς ομάδες εργασίας για την εκπόνηση προτύπων ποιότητας για το εθελοντικό έργο και την εκπαίδευση των εθελοντών.
3. **Κάλλι Λάσκαρη**. Life Coach, πιστοποιημένη από το Robbins-Madana Training και το Πανεπιστήμιο Αιγαίου. Εργάζεται ως life coach με ομάδες αυτοανάπτυξης και αυτοεξέλιξης και είναι ιδρύτρια του New Path MAKE. Είναι μέλος της Home Start Ελλάς. Υπήρξε εθελόντρια του προγράμματος Home-Start ενώ στη συνέχεια έχει εργαστεί ως συντονίστρια και εκπαιδεύτρια εθελοντών Home-Start.
4. **Σύλβια Σκαρμούτσου**. Εκπαιδευτικός /Παιδαγωγός με εξειδίκευση στην διεύθυνση κοινωνικών υπηρεσιών ΜΚΟ. Έχει εργασθεί ως υπεύθυνη συντονισμού εθελοντικών ομάδων για το «Home-Start», τον κοινωφελή σύλλογο «Δημιουργώ» και την ομάδα του νοσοκομείου Παίδων του «Παιδικού Μουσείου». Έχει επαγγελματικά δραστηριοποιηθεί στον σχεδιασμό, την υλοποίηση, την εκπαίδευση και την επίβλεψη δομών και δικτύων εθελοντών. Την τελευταία δεκαετία ασχολείται με την υπηρεσιακή διαχείριση των προγραμμάτων Home-Start.

Στην ενότητα με θέμα «Οι οργανώσεις που αξιοποιούν εθελοντές» (Σάββατο 21 Νοεμβρίου)**,** σχολιαστής θα είναι ο Πρόεδρος της ΧΑΝ **Γιώργος Παπαδάκης.**

**Διοργάνωση**

**Home-Start Ελλάς**, Οργάνωση μη Κερδοσκοπικού Χαρακτήρα που έχει ως κύριο έργο την υποστήριξη οικογενειών με μικρά παιδιά που αντιμετωπίζουν διάφορες δυσκολίες, μέσω δικτύου εθελοντών. Η Home-Start Ελλάς διαθέτει πολύ μεγάλη εμπειρία στην εκπαίδευση και υποστήριξη εθελοντών βλ. [www.homestart.org.gr](http://www.homestart.org.gr)

**Βεβαίωση συμμετοχής:**

Μετά την ολοκλήρωση του σεμιναρίου θα δοθεί βεβαίωση συμμετοχής από τη Home-Start Ελλάς σε όσους το επιθυμούν.

Για **περισσότερες διευκρινίσεις**, επικοινωνήστε στο [hellas@homestart.org.gr](mailto:hellas@homestart.org.gr)

ή στο τηλέφωνο 213 0357998.

[**ΔΗΛΩΣΕΙΣ ΣΥΜΜΕΤΟΧΗΣ ΕΔΩ ΜΕΧΡΙ ΤΟ ΣΑΒΒΑΤΟ 7.11.20**](https://forms.office.com/Pages/DesignPage.aspx#FormId=DQSIkWdsW0yxEjajBLZtrQAAAAAAAAAAAAN__gEhteJUQjJQSzBUS0s1TTI0WTJaM1ZRSjM4MUo1Ty4u)

**ΠΑΡΑΡΤΗΜΑ**

**ΘΕΜΑΤΟΛΟΓΙΑ ΤΩΝ ΣΕΜΙΝΑΡΙΩΝ**

**Α. Ο εθελοντισμός (Εισηγητής: Παναγιώτης Ζάννης):**

Εισαγωγικές και εννοιολογικές προσεγγίσεις για τον εθελοντισμό. Ποσοτικά και ποσοτικά δεδομένα από την Ελλάδα και διεθνώς. Ο εθελοντισμός ως καθοριστικός παράγοντας για την κοινωνική και οικονομική ανάπτυξη. Συναφείς και σχετιζόμενοι όροι και έννοιες: Αλτρουισμός, φιλανθρωπία, Τρίτος Τομέας, Κοινωνική Οικονομία, κοινωνία των πολιτών, εταιρική κοινωνική ευθύνη, μη κερδοσκοπικές και μη κυβερνητικές οργανώσεις, κοινωνικό κεφάλαιο κ.α.

**Β. Οι οργανώσεις που αξιοποιούν εθελοντές (Εισηγήτρια: Εύη Χατζηβαρνάβα):**

Οι εθελοντές παρέχουν έργο σε μια οργάνωση, αλλά και η οργάνωση έχει υποχρεώσεις απέναντι στους εθελοντές. Οι οργανώσεις που φιλοξενούν εθελοντές οφείλουν να τους φροντίζουν και να σέβονται τα δικαιώματα τους.

Στην ενότητα αυτή θα συζητήσουμε:

Τις υποχρεώσεις της οργάνωσης προς τους εθελοντές:

* Ενημέρωση
* Εκπαίδευση
* Επίβλεψη-υποστήριξη
* Ασφάλεια και προστασία
* Συμμετοχή
* Σεβασμός στο άτομο και στα προσωπικά του δεδομένα
* Αναγνώριση- επιβράβευση
* Έκφραση παραπόνων
* Αξιολόγηση

2. Το ιδανικό πρότυπο λειτουργίας των οργανώσεων που χρησιμοποιούν εθελοντές

**Γ. Ο εθελοντής και ο ρόλος του (Εισηγήτρια: Κάλλι Λάσκαρη):**

Ο εθελοντισμός δεν είναι απλά μια συμπεριφορά. Είναι στάση ζωής που ενστερνίζεται ιδιαίτερες αξίες, όπως η αλληλεγγύη, η κοινωνική συμμετοχή και η δικαιοσύνη. Οι εθελοντές με τη στάση τους και τις δράσεις τους προωθούν θετικές στάσεις και αντιλήψεις για διάφορα, στον σεβασμό, στην αξιοπρέπεια και τα δικαιώματα των συνανθρώπων τους που βιώνουν δύσκολες στιγμές.

Στην ενότητα αυτή θα μιλήσουμε για το

* Ποιος μπορεί να γίνει εθελοντής;
* Γιατί οι οργανώσεις χρειάζονται εθελοντές;
* Τι σημαίνει να είσαι εθελοντής;
* Πως βρίσκουμε εθελοντές; Προσέλκυση και επιλογή.
* Υποστήριξη και εποπτεία των εθελοντών.
* Ο Συντονιστής και ο ρόλος του
* Εκπαίδευση εθελοντών
* Υποχρεώσεις και δικαιώματα των εθελοντών.
* Οφέλη για τον εθελοντή - εμπειρίες

**Δ. Ο εθελοντής σε οικογένειες- To παράδειγμα του Home-Start** **(Εισηγήτρια: Σύλβια Σκαρμούτσου):**

Εθελοντές και οικογένειες: Η συνύπαρξη των εθελοντών με τις οικογένειες είναι η βάση του προγράμματος Home-Start. Το Home-Start είναι μια υπηρεσία που υποστηρίζει οικογένειες με μικρά παιδιά, που αντιμετωπίζουν δυσκολίες. Δύναμή του οι εθελοντές που είναι γονείς ή διαθέτουν γονεϊκή εμπειρία.

Α. Εθελοντές και Οικογένεια

* H οικογένεια σήμερα
* Σημαντικά χαρακτηριστικά μιας σχέσης
* Αξίες και στάση ζωής
* Δεύτερες σκέψεις
* «Σε παρακαλώ άκουσέ με »

B. Το πρόγραμμα HOME - START

* Η ιστορία του
* Ποιους υποστηρίζει
* Οικογενειακό πλαίσιο
* Ανάγκες γονέων / Ανάγκες παιδιών
* Προστασία του παιδιού / οικογένειας
* Home-Start Worldwide
* Δήλωση Αρχών και Πρακτικής
* Ποιοτικά χαρακτηριστικά- Κώδικας δεοντολογίας
* Ο ρόλος του Home-Start στην κοινότητα
* Όρια / Δέσμευση / Εμπιστευτικότητα
* Εθελοντές & Οικογένεια
* Στόχος υποστήριξης
* Στάδια διαδικασίας υποστήριξης
* Εποπτεία – «Οδηγός Επιβίωσης»
* Δικαιώματα και υποχρεώσεις
* Διαδικασία αξιολόγησης